Steaktoebroodjies met avokadosalsa | Voelgoed
Sondag, Januarie 21, 2018
Tuis Resepte Hoofgereg Steaktoebroodjies met avokadosalsa
Steaktoebroodjies met avokadosalsa
Trakteer jou gesin in hierdie warm maand op koue geregte wat geurig en vullend is en in ’n japtrap voorberei kan word. ’n Sappige Steaktoebroodjie met avokadosalsa sal nie net die magies volmaak nie, maar die smaakknoppies betower.
15 ml olyf- of avokado-olie
4 lendeskywe, of enige snit na keuse, soos kruisskyf of kitslendeskywe
Vir die salsa
1 avokado, gekap
100 g kersietamaties, gekap
½ klein rooi-ui, gekap
1 rooi rissie, gekap, gekap
groot handvol vars koljander, gekap
sap van 1 lemmetjie of ½ suurlemoen
Om op te dien
vars roketblare en korserige brood
Verhit ’n riffelpan oor hoë hitte. Vryf die olie oor die steaks en geur goed met sout en peper.
Rooster 4-5 minute aan elke kant, na gelang van hoe gaar jy die steak verkies. Haal uit die pan en hou eenkant.
Vir die salsa: Meng die avokado, tamaties, uie, rissie, koljander en lemmetjiesap in ’n bak. Geur goed.
Om voor te sit: Plaas vars roketblare op ’n sny brood, en plaas die steak bo-op saam met ’n groot skep salsa.
Resep en stilering: Leila Saffarian
Fotograaf: Graeme Wyllie
Met komplimente van Your Family
Vorige artikelMadiba sterf
Volgende artikelGod bly belangrik
Blogger - Hannes Maree - Januarie 19, 2018
Gedurende die afgelope vakansie het ek en my dogter besluit om elke oggend ‘n paar kilometer te draf. Alhoewel ons gereeld op die treadmill in die gim draf, verg die pad heelwat meer aangesien jy nou meer energie en spierkrag moet gebruik om vorentoe te beweeg.